**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL priešmokyklinio ugdymo grupių skaičiaus ir priešmokyklinio ugdymo organizavimo modelių SAVIVALDYBĖS ŠVIETIMO įstaigose 2019–2020 mokslo metams NUSTATYMO“ PROJEKTO**

1. **Projekto rengimą paskatinusios priežastys.**

Teisės aktuose numatyta, kad savininko teises ir pareigas įgyvendinanti institucija kasmet įvertina priešmokyklinio ugdymo poreikį, turimus išteklius ir tvirtina švietimo įstaigas, vykdančias priešmokyklinio ugdymo programą, grupių skaičių jose ir ugdymo organizavimo modelius.

1. **Parengto projekto tikslai ir uždaviniai.**

Sprendimo projekto tikslas – užtikrinti privalomą Klaipėdos miesto savivaldybės priešmokyklinio amžiaus vaikų ugdymąsi pagal priešmokyklinio ugdymo programą. Uždavinys – nustatyti priešmokyklinio ugdymo grupių skaičių ir priešmokyklinio ugdymo organizavimo modelius savivaldybės švietimo įstaigose 2019–2020 mokslo metams.

1. **Kaip šiuo metu yra teisiškai reglamentuojami projekte aptarti klausimai.**

Šis sprendimo projektas parengtas, vadovaujantis priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK–1019, 3 punktu, Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, ir Klaipėdos miesto savivaldybės tarybos 2016 m. gruodžio 22 d. sprendimu Nr. T2-298 „Dėl ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo patvirtinimo“.

1. **Kokios numatomos naujos teisinio reglamentavimo nuostatos ir kokių rezultatų laukiama.**

Šiuo sprendimo projektu iš viso 2019–2020 mokslo metams ikimokyklinėse ugdymo įstaigose planuojama sukomplektuoti 78 priešmokyklinio ugdymo ir 8 jungtines priešmokyklinio ugdymo grupes (jungtinė priešmokyklinio ugdymo grupė – tai grupė, kurioje yra daugiau priešmokyklinio amžiaus vaikų nei ikimokyklinio), bendrojo ugdymo mokyklose bus suformuota 11 priešmokyklinio ugdymo grupių ir Regos ugdymo centre – 1. Iš viso mieste nuo rugsėjo 1 d. veiks 98 grupė, iš jų 84 lietuvių ir 14 rusų ugdomąja kalba. Priešmokyklinio ugdymo grupių skaičius gali būti patikslintas rugsėjo mėnesį, atsižvelgus į realią grupių komplektavimo situaciją.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

1. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiam sprendimui įgyvendinti kitų teisės aktų nereikia.

1. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Papildomų lėšų nereikės.

1. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

 Sprendimo projektą vertino Klaipėdos miesto savivaldybės administracijos specialistai ir savivaldybės švietimo įstaigų vadovai, analizuoti Mokinių registro duomenys.

1. **Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Švietimo skyriaus vyriausioji specialistė Ramunė Zavtrikovienė, inicijavo Švietimo skyrius.

**10. Kiti reikalingi pagrindimai ir paaiškinimai.** Nėra.

PRIDEDAMA. Teisės aktų, nurodytų sprendimo projekto įžangoje, išrašas, 1 lapas.

Švietimo skyriaus vedėja Laima Prižgintienė